# VÝZVA NA PREDKLADANIE PONÚK – prieskum trhu

Prieskum trhu uskutočňovaný pre účely určenia predpokladanej hodnoty zákazky podľa § 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**Ak bude týmto prieskumom trhu určená predpokladaná hodnota zákazky v hodnote nižšej ako 10.000 EUR bez DPH (finančný limit uvedený v § 1 ods. 15 ZVO), budú doručené cenové ponuky záväzné a verejný obstarávateľ bude pokračovať ich vyhodnotením a výberom úspešného uchádzača postupom zadávania zákazky malého rozsahu. V tomto prípade budú platiť ustanovenia a postupy uvedené v časti B. tejto výzvy.**

# A. Prieskum trhu na určenie predpokladanej hodnoty zákazky

## Identifikácia verejného obstarávateľa:

Úradný názov: Centrum sociálnych služieb AMETYST Sídlo: Tovarné 117, 094 01 Tovarné

Štát: Slovenská republika IČO: 00696374

DIČ: 2020635485

Štatutárny orgán: PhDr. Jozef Sabol – riaditeľ Bankové spojenie: Štátna pokladnica

Druh verejného obstarávateľa: § 7 ods. 1 písm. d) ZVO

Adresa hlavnej stránky verejného obstarávateľa (URL): <http://www.cssametyst.eu/> Kontaktná osoba: Ing. Danka Fuňová, vedúca ekonomiky a vnútornej prevádzky,

tel. č. 057/44 95 234, e-mail: ekonom@cssametyst-tovarne.psk.sk

Kontaktná osoba pre proces VO: Mgr. Antónia Jurasová, e-mail: jurasova.cssametyst@gmail.com

## Komunikácia

* 1. Komunikácia medzi verejným obstarávateľom a záujemcami/uchádzačmi sa uskutočňuje v slovenskom jazyku elektronickou formou alebo písomne.

## Predmet obstarávania/stručný opis zákazky:

* 1. **Názov, druh zákazky, kód CPV:**

## „Pracie prostriedky“

* + - zákazka na dodávku tovaru
		- CPV kód: 39831000-6 Pracie prostriedky

## Miesto realizácie zákazky a realizácia zákazky:

* + - CSS AMETYST, Tovarné 117, 094 01 Tovarné
		- čiastkové plnenia v priebehu 12 kalendárnych mesiacov, t. j. 01. 01. 2024 - 31. 12. 2024

## Opis predmetu zákazky

Predmetom zákazky je dodávka pracích prostriedkov pre CSS AMETYST v roku 2024. Súčasťou predmetu zákazky sú aj súvisiace služby spojené s dopravou na miesto dodania, naložením a vyložením dodávaného tovaru do skladu na miesto určenia. **Podrobná špecifikácia predmetu obstarávania, zoznam požadovaného tovaru, tvorí prílohu č. 1 tejto výzvy.**

Uvedené množstvá sú orientačné, predpokladané a skutočne odobrané množstvá sa budú odvíjať od skutočných potrieb verejného obstarávateľa. Predmetom fakturácie bude len skutočne objednaný a dodaný tovar počas trvania Rámcovej dohody.

## Obsah ponuky a určenie ceny

* 1. Ponuka uchádzača musí byť predložená na **celý predmet zákazky** v požadovanom rozsahu, obsahu, kvalite, za podmienok uvedených v tejto výzve a jej prílohách a **nie je prípustné rozdelenie predmetu zákazky**. Predložená ponuka musí byť vyhotovená v slovenskom jazyku a **musí obsahovať:**
		+ **ocenený položkovitý zoznam požadovaného tovaru s identifikačnými údajmi uchádzača** (v zmysle prílohy č. 1)**, ktorá musí byť podpísaná osobou oprávnenou konať v mene uchádzača a musí obsahovať odtlačok pečiatky uchádzača**, v ktorej uchádzač navrhovanú konečnú zmluvnú cenu za celý predmet zákazky uvedie v zložení:
			- navrhovaná zmluvná cena v EUR bez DPH,
			- výška DPH v EUR (ak nie je platcom DPH uvedie 0,- € DPH) a upozorní na túto skutočnosť,
			- navrhovaná zmluvná cena v EUR vrátane DPH.

## návrh plnenia (príloha č. 2), ktorý musí byť podpísaný osobou oprávnenou konať v mene uchádzača a musí obsahovať odtlačok pečiatky uchádzača.

* 1. Cena musí byť stanovená v súlade so zákonom NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších prepisov a musí byť **cenou konečnou za celý predmet obstarávania vrátane všetkých nákladov súvisiacich s realizáciou predmetu zákazky.** Je potrebné ju určiť najviac **na 2 desatinné miesta**. Ak uchádzač určí jeho ponukovú cenu len na jedno desatinné miesto platí, že na mieste druhého desatinného čísla je číslica 0. Ak uchádzač určí na viac desatinných miest ako na dve, bude jeho cena zaokrúhlená verejným obstarávateľom v zmysle všeobecne platných pravidiel o zaokrúhľovaní (t. z. od číslice 5 – vrátane sa bude zaokrúhľovať smerom nahor). Cena stanovená v súlade s ponukou uchádzača vo verejnom obstarávaní je záväzná a pevná počas lehoty viazanosti ponúk a následne počas platnosti zmluvy (ak je to relevantné).

## Predkladanie ponúk

5.1 **Lehota na predkladanie ponúk uplynie: *10. 10. 2023 o 14.00 hod.***

* 1. **Spôsob predkladania ponúk**: cenové ponuky musia byť doručené:
		+ **elektronicky** na e-mailovú adresu: **jurasova.cssametyst@gmail.com**
		+ v predmete e-mailu uviesť: **„Neotvárať – Pracie prostriedky ”**

Verejný obstarávateľ nenesie zodpovednosť za oneskorené doručenie ponuky. V momente uplynutia lehoty na predkladanie ponúk musí byť ponuka **skutočne doručená** verejnému obstarávateľovi.

* 1. **Viazanosť ponúk:** minimálna lehota počas ktorej musia predložené cenové ponuky platiť je 30.11.2023. 5.4.**Požadovaná forma dokladov a dokumentov:**

Doklady a dokumenty, pre ktoré je to vyžadované v tejto výzve, **musia byť podpísané osobou oprávnenou konať v mene uchádzača**, v súlade s dokladom o oprávnení vykonávať podnikateľskú činnosť alebo zástupcom, oprávneným konať v mene uchádzača, pričom súčasťou ponuky bude písomné plnomocenstvo pre zástupcu podpísané uchádzačom. Takéto doklady budú doručené v nižšie uvedenej forme:

* + - doklady a dokumenty sa predkladajú prevedené (napr. skenovaním) z originálu do elektronickej formy vo formáte PDF,
		- tabuľkové výstupy pôvodne vyhotovené v elektronickej forme sa predkladajú aj v pôvodnej elektronickej forme.

## Obchodné podmienky, trvanie zmluvy, lehota dodania

* 1. Obchodné podmienky plnenia predmetu zákazky sú vyjadrené vo forme návrhu Rámcovej dohody, ktorý tvorí Prílohu č. 4 výzvy. Rámcová dohoda sa uzatvára na 12 kalendárnych mesiacov, t. j. 01.01.2024 – 31.12.2024. Predmet zákazky nebude dodaný jednorázovo, ale v čiastkových množstvách na základe čiastkových objednávok.
	2. Predložením cenovej ponuky uchádzač súhlasí s návrhom zmluvy. Predloženie vyplneného návrhu zmluvy bude požadované v rámci súčinnosti potrebnej na uzatvorenie zmluvy od úspešného uchádzača.
	3. Zákazka bude financovaná z rozpočtu verejného obstarávateľa, z vlastných finančných prostriedkov formou bezhotovostného platobného styku, bez poskytnutia preddavku alebo zálohovej platby.

## Doplňujúce informácie

* 1. Ak bude týmto prieskumom trhu určená predpokladaná hodnota zákazky v hodnote nižšej ako 10.000 EUR bez DPH (finančný limit uvedený v § 1 ods. 15 ZVO), budú doručené cenové ponuky záväzné a verejný obstarávateľ bude pokračovať ich vyhodnotením a výberom úspešného uchádzača postupom zadávania zákazky malého rozsahu. V tomto prípade budú platiť ustanovenia a postupy uvedené v časti B tejto výzvy.
	2. Ak sa na základe vyhodnotenia cenových ponúk doručených na základe tejto výzvy a určených na stanovenie predpokladanej hodnoty zákazky preukáže, že predpokladaná hodnota zákazky bude **rovná alebo vyššia ako 10 000 EUR bez DPH** budú doručené cenové ponuky slúžiť len ako podklady k určeniu PHZ. Verejný obstarávateľ následne v závislosti od výšky PHZ určí ďalší postup zadávania zákazky.
	3. Uchádzačom, ktorí predložia svoje cenové ponuky, nevzniká žiadny nárok na uzavretie zmluvy alebo objednávky, na úhradu nákladov, súvisiacich s prípravou a doručením cenovej ponuky.
	4. Prílohy:

príloha č. 1 Zoznam požadovaného tovaru

príloha č. 2 Návrh plnenia – návrh celkovej ceny v EUR za predmet zákazky príloha č. 3 Vyhlásenie uchádzača

príloha č. 4 Návrh Rámcovej dohody

# B. Zadávanie zákazky malého rozsahu

## Postup zadávania zákazky

* 1. Vyhodnotenie cenových ponúk a určenie poradia úspešnosti v zmysle kritérií na vyhodnotenie ponúk uvedených v tejto výzve (časť B, bod 2).
	2. Vyzvanie uchádzača, ktorého cenová ponuka bola vyhodnotená ako prvá v poradí na doplnenie dokladov pre splnenie podmienok účasti.
	3. Vyhodnotenie cenovej ponuky, splnenia požiadaviek na predmet zákazky a splnenia podmienok účasti (iba v prípade uchádzača, ktorý sa umiestnil na prvom mieste v poradí). Ak dôjde k vylúčeniu tohto uchádzača, vyhodnotí sa následne splnenie požiadaviek na predmet zákazky a splnenie podmienok účasti u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Uvedené pravidlá nevylučujú, aby verejný obstarávateľ vyhodnotil splnenie požiadaviek na predmet zákazky a splnenie podmienok účasti v prípade všetkých uchádzačov, ktorí

predložili ponuku.

* 1. Identifikácia úspešného uchádzača, oznámenie o úspešnosti a neúspešnosti predložených cenových ponúk.
	2. Uzatvorenie Rámcovej dohody s úspešným uchádzačom.

## Kritériá a podmienky vyhodnotenia ponúk

* 1. Kritériom na vyhodnotenie ponúk **je najnižšia cena celkom s DPH** za celý predmet obstarávania pri splnení všetkých stanovených podmienok. Verejný obstarávateľ vylúči ponuky, ktoré nespĺňajú požiadavky na predmet zákazky. Vyhodnocovaná bude cena, ktorú verejný obstarávateľ skutočne uhradí za predmet zákazky a to bez ohľadu na to, či je uchádzačom platca alebo neplatca DPH.
	2. Poradie cenových ponúk a následne úspešnosť/neúspešnosť uchádzačov sa určí podľa výšky ceny uvedenej v návrhu v jednotlivých cenových ponukách. Verejný obstarávateľ zostaví vzostupné poradie cenových ponúk podľa výšky navrhovanej ceny. Prvý v poradí bude uchádzač, ktorý navrhne najnižšiu cenu. Ako druhý v poradí bude vyhodnotený ten uchádzač, ktorého cenová ponuka po vzájomnom porovnaní cien, bude druhá najnižšia. Poradie ostatných uchádzačov sa stanoví obdobne podľa výšky ceny uvedenej v jednotlivých ponukách. Úspešným uchádzačom sa stane ten, ktorý bude vyhodnotený ako prvý v poradí. Uchádzač, ktorý bude vyhodnotený ako druhý v poradí, alebo na ktoromkoľvek ďalšom mieste v poradí, bude neúspešný.
	3. Uchádzači budú informovaní o výsledku vyhodnotenia.

## Podmienky účasti

* 1. Hospodársky subjekt, ktorý predloží úspešnú cenovú ponuku doloží:
		1. **Vyhlásenie uchádzača, ktoré musí byť podpísané osobou oprávnenou konať v mene uchádzača a musí obsahovať odtlačok pečiatky uchádzača** (spracovať v zmysle prílohy č. 3 tejto výzvy)
	2. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu vyhodnotenia ponúk, nebude jeho ponuka hodnotená.
	3. Hospodársky subjekt, ktorý predloží cenovú ponuku musí byť oprávnený dodávať tovar, ktorý zodpovedá predmetu zákazky (podmienka účasti podľa § 32 ods. 1 písm. e) ZVO). Dokladom na preukázanie splnenia tejto podmienky je výpis z OR, výpis zo ŽR, resp. iný doklad o oprávnení dodávať tovar od hospodárskeho subjektu, ktorý je zapísaný v Registri právnických osôb a podnikateľov. Uchádzač nie je povinný predkladať tieto doklady, pretože verejný obstarávateľ je oprávnený použiť údaje z informačných systémov verejnej správy podľa osobitného predpisu alebo použiť Zoznam hospodárskych subjektov vedený ÚVO.

## Ďalšie informácie

* 1. Uchádzačom, ktorí predložia svoje cenové ponuky, nevzniká žiadny nárok na uzavretie zmluvy alebo objednávky, na úhradu nákladov, súvisiacich s prípravou a doručením cenovej ponuky.
	2. Verejný obstarávateľ postupuje pri zadávaní ZMR podľa Smernice PSK o verejnom obstarávaní, pričom pre vyhodnocovanie predložených cenových ponúk a pre výber zmluvného partnera pre dodanie predmetu zákazky bude uplatňovať základné princípy verejného obstarávania.
	3. Uzavretá zmluva nesmie byť v rozpore s predloženou ponukou ani s touto výzvou. Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do RPVS a nie je zapísaný v RPVS.
	4. Verejný obstarávateľ si vyhradzuje právo:
		+ nevyužiť predložené cenové ponuky na určenie úspešného uchádzača,
		+ nezaradiť ponuku uchádzača do vyhodnotenia, ak nesplní požadované podmienky účasti, alebo ak nesplní požiadavky verejného obstarávateľa na predmet zákazky alebo iným spôsobom bude cenová ponuka neprijateľná.
		+ zrušiť verejné obstarávanie v prípade, ak ani jeden uchádzač nesplní podmienky účasti vo VO, ak verejnému obstarávateľovi nebudú pridelené finančné prostriedky na realizáciu zákazky alebo ak sa zmenia okolnosti, za ktorých sa vyhlásilo toto verejné obstarávanie.

V Tovarnom, dňa 25. 09. 2023

4 prílohy

v.r.

............................................

PhDr. Jozef Sabol

riaditeľ CSS AMETYST

1. Položkovitý zoznam požadovaného tovaru
2. Návrh na plnenie
3. Vyhlásenie uchádzača
4. Rámcová dohoda – návrh